CELEX: 62020TN0299
Language: lv
Date: 2020-05-20 00:00:00
Title: Lieta T-299/20: Prasība, kas celta 2020. gada 20. maijā – KF/EIB

10.8.2020   
            
            
               LV
            
            
               Eiropas Savienības Oficiālais Vēstnesis
            
            
               C 262/29
            
         
      Prasība, kas celta 2020. gada 20. maijā – KF/EIB
      (Lieta T-299/20)
      (2020/C 262/40)
      Tiesvedības valoda – angļu
      
         Lietas dalībnieki
      
      
         Prasītāja: KF (pārstāves: L. Levi un A. Blot, advokātes)
      
         Atbildētāja: Eiropas Investīciju banka
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt EIB priekšsēdētāja 2020. gada 27. janvāra lēmumu, kas prasītājai tika paziņots ar 2020. gada 18. februāra e-pasta vēstuli, kurā prasītāja tika informēta par to, ka ir noraidīta tās sūdzība saskaņā ar cieņas darbā procedūru;
               
            
                  —
               
               
                  piešķirt atlīdzību par nodarīto mantisko kaitējumu;
               
            
                  —
               
               
                  piešķirt atlīdzību par nodarīto morālo kaitējumu un
               
            
                  —
               
               
                  piespriest atbildētājai atlīdzināt visus tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāja izvirza šādus pamatus.
      
                  1.
               
               
                  Ar pirmo pamatu tiek apgalvots, ka nav izpildīts pienākums norādīt pamatojumu.
               
            
                  2.
               
               
                  Ar otro pamatu tiek apgalvots, ka apstrīdētais lēmums ir acīmredzami prettiesisks, ciktāl ar to ir apstiprināti secinājumi, kurus ir izdarījusi komiteja, kura ar savu vērtējumu ir aizstājusi iecēlējinstitūcijas vērtējumu.
               
            
                  3.
               
               
                  Ar trešo pamatu tiek apgalvots, ka ir pieļauta kļūda vērtējumā un ka komiteja ir nepareizi interpretējusi aizskarošas izturēšanās jēdzienu un nav ievērojusi labas pārvaldības principu, kā arī rūpības pienākumu.
               
            
                  4.
               
               
                  Ar ceturto pamatu tiek apgalvots, ka nav ievērots labas pārvaldības princips un rūpības pienākums.
               
            
                  5.
               
               
                  Prasītāja arī uzskata, ka apelācijas sūdzībā izklāstītās nelikumības ir atbildētājas pieļautas kļūdas. Tāpēc prasītāja lūdz tai atlīdzināt mantisko un morālo kaitējumu, kas izriet no apstrīdētajiem lēmumiem.